Адаптиран план на урок 
Клас: първи
Име на ученика:  Е.Т.
Тема на урока: „Писане на малка ръкописна буква „к“
Цел на урока: Овладяване техниката на писане на малка ръкописна буква „к“
Задачи: Овладяване на графичната форма и начин на писане на малка ръкописна буква „к“; Отриване звук „к“ в думите; Усвояване  на начини на свързване с други изучени букви  - „а, ъ, о, у, е, и“;  Четене на срички с „к“.
Основно съдържание на урока (кратко представянe): Ученикът се въвежда в темата с гатанка : Коте – мяка, жаба – кряка, тя пък – кудкудяка. Що е то?  След като отгатне верния отговор кокошка, следва кратка беседа. Кои животни са упоменати в гатанката? Какви звуци издават? С кой звук започва думата кокошка?  Кой звук се повтаря?  Припомня се начина на изписване на елементите, от които е съставена  новата буква, в кой ред се изписва.  Използват се алтернативни методи за писане: конструиране на новата буква с пръчици, шнурче,  сглобяване от изрязани елементи;  писане с пръст -  във въздуха, върху гърба;  пасивно писане – учителят хваща ръката на ученика , следващия етап -  преминава към пасивно-активно писане  (подкрепа при изписване само на част от буквата). Откриване на звук „к“ в думи – в началото, средата, в края. На ученика със СОП се показват  начините за свързване на новата буква с гласните  (отворена и затворена сричка)  -   ка,  къ, ко, ку, ке, ки;  ак, ък, ок, ук, ек, ик. Четене по двойки.  Писане в тетрадката. Игра: Образувай и запиши (може и устно) думи със сричка „КО“( ко-за, ко-са, ко-ла, ко-ра).
Методи на преподаване на основното съдържание : беседа; обяснение; показ;  работа в група;  индивидуална работа;  упражнение;  илюстративен материал.
Времево разпределение: Събеседване и въвеждане в темата – гатанка, откриване  на звук „к“ в думи – 10 мин;   Изписване на  малка  ръкописна буква  „к“ в тетрадка , писане на срички – 15 мин. ;   Работа върху индивидуален работен лист – 10  мин.
Развиване на социални умения: Умения за изслушване и спазване на указания за работа; Умения за осъществяване на позитивни контакти със съучениците си; Умения за довършване до край на започнатата работа.
Дейност на ресурсния учител: Съвместно с общообразователния учител планира организацията на подкрепата за ученика със СОП за учебния час и подготвя материали/работен лист със задачи.  Помага, показва, дава допълнителни разяснения и при нужда работи заедно с ученика.  Работи с учениците от класа, за изграждане на толерантна подкрепяща социална среда в класната стая.
Материали, помощни средства и технологии: пръчици, шнурче, държач за химикал, цветни моливи/флумастри, индивидуален работен лист.




















Индивидуален работен лист
тема: „Звук и буква „К““
Разгледай картинката! Запиши само тези, в названията на които има звук „к“.
………………………………………………………………………………………………….
………………………………………………………………………………………………….
………………………………………………………………………………………………….
…………………………………………………………………………………………………

